14.

A 138. cikk a következőképpen módosul: a) A (3) bekezdés a), b) és c) pontja helyébe a következő szöveg lép: „a) a (2) bekezdésben meghatározott szoros kapcsolatok, amelyek olyan adókivetésre jogosult EGT-beli közszektorbeli szervezet létezése következtében jönnek létre, amely az alábbiak egyike: i. olyan szervezet, amelynek közvetlenül, illetve egy vagy több más vállalkozáson keresztül közvetve a tulajdonában áll az ügyfél tőkéjének 20 %-a vagy azt meghaladó része, vagy ii. olyan harmadik fél, amelynek közvetlenül, illetve egy vagy több más vállalkozáson keresztül közvetve a tulajdonában áll az ügyfél tőkéjének 20 %-a vagy azt meghaladó része, valamint a másik szervezet tőkéjének 20 %-a vagy azt meghaladó része, feltéve, hogy az ügyfél és a másik szervezet között az egy vagy több adókivetésre jogosult EGT-beli közszektorbeli szervezetből eredő szoros kapcsolatokon kívül más szoros kapcsolat nem áll fenn; b) olyan jogszabályon alapuló EGT-beli fedezett kötvények, amelyek: i. megfelelnek az 575/2013/EU rendelet 129. cikkének (1)–(3), valamint (6) bekezdésében meghatározott követelményeknek; ii. fedezeti alapja nem tartalmaz az ügyfél vagy az adott ügyféllel a (2) bekezdésben meghatározottak szerinti szoros kapcsolatban álló bármely más szervezet által kibocsátott, és egy vagy több adókivetésre jogosult EGT-beli közszektorbeli szervezet által teljes mértékben garantált, fedezetlen, hitelviszonyt megtestesítő értékpapírokat; és iii. a 83. cikk a) pontjában meghatározott ECAI kibocsátási minősítéssel rendelkeznek, amely megfelel a IXb. melléklet szerinti követelményeknek; c) nem forgalomképes RMBD-k és DECC-k.” b) A szöveg a következő (4) bekezdéssel egészül ki: „(4) Amennyiben a (3) bekezdés b) pontja ii. alpontjának való megfelelést ellenőrizni kell, vagyis amennyiben jogszabályon alapuló EGT-beli fedezett kötvények esetében az alkalmazandó jogszabályok vagy a kibocsátási tájékoztató nem zárják ki a (3) bekezdés b) pontjának ii. alpontjában említett hitelviszonyt megtestesítő értékpapírokat a fedezeti alaphoz tartozó eszközök köréből és az ügyfél vagy azzal szoros kapcsolatban álló valamely szervezet ilyen hitelviszonyt megtestesítő értékpapírokat bocsátott ki, az NKB-k a következő intézkedéseket (az összes vagy egyes intézkedéseket) hozhatják a (3) bekezdés b) pontja ii. alpontjának való megfelelésre irányuló ad hoc ellenőrzések végzése érdekében. a) Az NKB-k rendszeres felügyeleti jelentéseket szerezhetnek be, amelyek áttekintést nyújtanak a jogszabályon alapuló EGT-beli fedezett kötvények fedezeti alapjához tartozó eszközökről; b) Amennyiben a felügyeleti jelentések nem szolgálnak elegendő információval az ellenőrzés céljára, az NKB-k a jogszabályon alapuló EGT-beli fedezett kötvényt mobilizáló ügyféltől saját igazolást vagy kötelezettségvállalást szerezhetnek be, amelyben az ügyfél megerősíti, hogy a jogszabályon alapuló EGT-beli fedezett kötvények fedezeti alapja nem tartalmaz – a (3) bekezdés b) pontjának ii. alpontját sértő módon – az adott ügyfél vagy azzal szoros kapcsolatban álló bármely más szervezet által kibocsátott és egy vagy több, adókivetésre jogosult EGT-beli közszektorbeli szervezet által teljes mértékben garantált, fedezetlen banki kötvényeket. Az ügyfél saját igazolását az ügyfél vezérigazgatójának, pénzügyi igazgatójának vagy valamilyen más, hasonló rangú vezetőjének, vagy nevükben valamilyen általuk meghatalmazott aláíró félnek kell aláírnia. c) Az NKB-k a jogszabályon alapuló EGT-beli fedezett kötvényt mobilizáló ügyféltől évente beszerezhetik a külső könyvvizsgálóktól vagy a fedezeti alap kezelőjétől származó, arra vonatkozó utólagos megerősítést, hogy a jogszabályon alapuló EGT-beli fedezett kötvények fedezeti alapja nem tartalmaz – a (3) bekezdés b) pontjának ii. alpontját sértő módon – az adott ügyfél vagy azzal szoros kapcsolatban álló bármely más szervezet által kibocsátott és egy vagy több, adókivetésre jogosult EGT-beli közszektorbeli szervezet által teljes mértékben garantált, fedezetlen banki kötvényeket. d) Ha az ügyfél az NKB kérésére nem bocsátja rendelkezésre a b) és a c) pontban említett saját igazolást vagy megerősítést, a jogszabályon alapuló EGT-beli fedezett kötvényt az adott ügyfél fedezetként nem mobilizálhatja.”